
PROCEDURA DE CONCURS
A. Desfăşurarea concursurilor

I. (1) Concursul pentru ocuparea postului de asistent universitar pe perioadă nedeterminată constă în trei probe: analiza dosarului de concurs, o probă scrisă, precum și o probă practică, specifică postului. Tema pentru proba practică se stabilește de către comisie și se comunică tuturor candidaților cu 48 de ore înainte de susținere. 

(2) Rezultatul probelor de concurs se apreciază prin note de la 10 la 1. 

(3) Fiecare membru al comisiei, inclusiv președintele, acordă note întregi, iar aprecierea probei se face prin media aritmetică a notelor, cu două zecimale fără rotunjire. Nu se admit diferențe mai mari de 1 punct între notările individuale ale componenților comisiei, la aceeași probă. În cazul în care aceste diferențe apar, se vor elimina extremele, luându-se în considerare notările care nu prezintă diferențe mai mari de 1 punct.

(4) Proba practică constă în susținerea unui seminar, a unei ședințe de lucrări practice sau studiu de caz în fața studenților, în prezența comisiei de concurs sau numai a comisiei de concurs, dacă în perioada desfășurării concursului nu este activitate didactică. Poate fi recomandat doar candidatul care a obținut cel puțin media 8,00 (opt) și  nici o notă  sub 7,00 (șapte).

(5) În situația în care candidații obțin medii egale, comisia va proceda la departajarea acestora pe baza analizei documentelor depuse de candidat.

II. (1) Concursul pentru ocuparea postului de lector universitar/șef de lucrări universitar constă în trei probe: analiza dosarului de concurs, prezentarea celor mai semnificative rezultate profesionale anterioare și planul de dezvoltare a carierei universitare, precum și în susținerea unei prelegeri publice din tematica afișată în fața studenților, în prezența comisiei de concurs sau numai a comisiei de concurs, dacă în perioada desfășurării concursului nu este activitate didactică. 

(2) Tema prelegerii se stabilește de către comisie, din tematica anunțată și se anunță candidaților cu 48 de ore înainte de susținere. 

(3) Rezultatul probelor de concurs se apreciază prin note de la 10 la 1. 

(4) Fiecare membru al comisiei, inclusiv președintele, acordă note întregi, iar aprecierea probei se face prin media aritmetică a notelor, cu două zecimale fără rotunjire. Nu se admit diferențe mai mari de 1 punct între notările individuale ale componenților comisiei, la aceeași probă. În cazul in care aceste diferențe apar, se vor elimina extremele, luându-se în considerare notările care nu prezintă diferențe mai mari de 1 punct. Poate fi recomandat doar candidatul care a obținut cel puțin media 8,00 (opt) și  nici o notă  sub 7,00 (șapte).

(5) În situația în care candidații obțin medii egale, comisia va proceda la departajarea acestora pe baza analizei documentelor depuse de candidat.
III. (1) Concursul pentru ocuparea posturilor de conferențiar universitar și profesor universitar constă în trei probe: analiza dosarului de concurs, prezentarea celor mai semnificative rezultate profesionale anterioare și planul de dezvoltare a carierei universitare, precum și în susținerea unei prelegeri publice din tematica afișată în fața studenților, în prezența comisiei de concurs sau numai a comisiei de concurs, dacă în perioada desfășurării concursului nu este activitate didactică. 

(2) Tema prelegerii se stabilește de către comisie, din tematica anunțată și se anunță candidaților cu 48 de ore înainte de susținere. 

(3) Rezultatul probelor de concurs se apreciază prin note de la 10 la 1. 

(4) Fiecare membru al comisiei, inclusiv președintele, acordă note întregi, iar aprecierea probei se face prin media aritmetică a notelor, cu două zecimale fără rotunjire. Nu se admit diferențe mai mari de 1 punct între notările individuale ale componenților comisiei, la aceeași probă. În cazul in care aceste diferențe apar se vor elimina extremele, luându-se în considerare notările care nu prezintă diferențe mai mari de 1 punct. Poate fi recomandat doar candidatul care a obținut cel puțin media 8,00 (opt) și  nici o notă  sub 7,00 (șapte).

(5) În situația în care candidații obțin medii egale, comisia va proceda la departajarea acestora pe baza analizei documentelor depuse de candidat.

IV. (1) Concursul pentru ocuparea postului de asistent de cercetare pe perioadă nedeterminată/cercetător științific constă în două probe: analiza dosarului de concurs și verificarea cunoștințelor teoretice și practice ale candidatului (scris, oral și practic) specifice disciplinelor și activităților de cercetare din cadrul postului. 

(2) Rezultatul probelor de concurs se apreciază prin note de la 10 la 1. 

(3) Fiecare membru al comisiei, inclusiv președintele, acordă note întregi, iar aprecierea probei se face prin media aritmetică a notelor, cu două zecimale fără rotunjire.  Nu se admit diferențe mai mari de 1 punct între notările individuale ale componenților comisiei, la aceeași probă. În cazul în care aceste diferențe apar, se vor elimina extremele, luându-se în considerare notările care nu prezintă diferențe mai mari de 1 punct. Poate fi recomandat doar candidatul care a obținut cel puțin media 8,00 (opt) și  nici o notă  sub 7,00 (șapte).

(4) În situația în care candidații obțin medii egale, comisia va proceda la departajarea acestora pe baza analizei documentelor depuse de candidat.

V. (1) Concursul pentru ocuparea postului de cercetător științific III constă în două probe: analiza dosarului de concurs și o proba orală sau scrisă cu subiecte specifice postului. 

(2) Rezultatul probelor de concurs se apreciază prin note de la 10 la 1. 

(3) Fiecare membru al comisiei, inclusiv președintele, acordă note întregi, iar aprecierea probei se face prin media aritmetică a notelor, cu două zecimale fără rotunjire. Nu se admit diferențe mai mari de 1 punct între notările individuale ale componenților comisiei, la aceeași probă. În cazul in care aceste diferențe apar, se vor elimina extremele, luându-se în considerare notările care nu prezintă diferențe mai mari de 1 punct. Poate fi recomandat doar candidatul care a obținut cel puțin media 8,00 (opt) și  nici o notă  sub 7,00 (șapte).

(4) În situația în care candidații obțin medii egale, comisia va proceda la departajarea acestora pe baza analizei documentelor depuse de candidat.

VI. (1) Concursul pentru ocuparea posturilor de cercetător științific II şi cercetător științific I constă în trei probe: analiza dosarului de concurs, verificarea îndeplinirii condițiilor prevăzute de lege și aprecierea prin punctaj pe baza unei grile a performanțelor candidatului. 

(2) Rezultatul probelor de concurs se apreciază prin note de la 10 la 1. 

(3) Fiecare membru al comisiei, inclusiv președintele, acordă note întregi, iar aprecierea probei se face prin media aritmetică a notelor, cu două zecimale fără rotunjire. Nu se admit diferențe mai mari de 1 punct între notările individuale ale componenților comisiei, la aceeași probă. În cazul in care aceste diferențe apar se vor elimina extremele, luându-se în considerare notările care nu prezintă diferențe mai mari de 1 punct. Poate fi recomandat doar candidatul care a obținut cel puțin media 8,00 (opt) și  nici o notă  sub 7,00 (șapte).
(4) În situația în care candidații obțin medii egale, comisia va proceda la departajarea acestora pe baza analizei documentelor depuse de candidat.

B. Finalizarea concursurilor

(1) Concursurile se desfășoară în cel mult 45 de zile de la încheierea perioadei de înscriere.
(2) Concursul constă în evaluarea activității științifice și competențelor didactice ale candidaților pentru posturile didactice și, respectiv, în evaluarea activității științifice și a competențelor privind cercetarea ale candidaților pentru posturile de cercetare.
 (3) Președintele comisiei de concurs întocmește un raport asupra concursului, pe baza referatelor de apreciere redactate de fiecare membru al comisiei de concurs și cu respectarea ierarhiei candidaților decisă de comisie.

(4) Raportul asupra concursului este asumat prin semnătură de fiecare membru al comisiei de concurs. Președintele comisiei de concurs transmite raportul și documentația aferentă decanului facultății.
(5) Raportul comisiei de concurs, după validarea acestuia în Consiliul facultății, este înaintat de către decanul facultății Senatului universitar, spre aprobare. 

(6) Consiliul facultății, cu cel puțin 2/3 din numărul total de cadre didactice membre prezente, aprobă cu majoritate simplă rezultatul concursului, prin vot nominal deschis. La dosarul de concurs se anexează un extras din procesul verbal al ședinței Consiliului și lista membrilor prezenți. 

 (7) Ierarhia candidaților stabilită de comisia de concurs nu poate fi modificată de Consiliul facultății. 
(8) Senatul universitar analizează respectarea procedurilor stabilite prin metodologia proprie și aprobă sau nu raportul asupra concursului.

(9) Senatul universității, cu cel puțin 2/3 din numărul total de cadre didactice membre prezente, aprobă cu majoritate simplă rezultatul concursului, prin vot nominal deschis. La dosarul de concurs se anexează un extras din procesul verbal al ședinței Senatului și lista membrilor prezenți. 

(10) Ierarhia candidaților stabilită de comisia de concurs nu poate fi modificată de Senatul universitar. 

(11) Numirea pe post și acordarea titlului universitar/gradului profesional (ACS, CS, CS III) de către universitate, în urma aprobării rezultatului concursului de către senatul universitar, se face prin decizia rectorului, începând cu semestrul următor desfășurării concursului. 

(12) Numirea pe post și acordarea gradului profesional de către universitate pentru gradul CS I și CS II, se face prin decizia rectorului, începând cu semestrul următor al validării rezultatului concursului de către CNATDCU și confirmat prin ordin al Ministerului de resort.

(13) Deciziile de numire pe post și acordarea titlului universitar aferent pentru candidații câștigători, însoțite de un raport sintetic privind organizarea și desfăşurarea concursului/concursurilor din instituția de învățământ superior, se transmit, în termen de 5 zile de la emitere, în format electronic/pe suport electronic, cu adresă de înaintare către Comisia Națională de Atestare a Titlurilor, Diplomelor și Certificatelor Universitare (CNATDCU), prin direcția de specialitate din cadrul Ministerului Educației și Cercetării. 





























